Blaze7451/Wiki-th-20250601 huggingface dataset:
ไก่งวง

MHNT
ไก่งวง (Turkey) เป็นนกที่บินไม่ได้ประเภทหนึ่ง จัดอยู่ในวงศ์ไก่ฟ้าและนกกระทา (Phasianidae) จัดอยู่ในวงศ์ย่อย Meleagridinae สกุล Meleagris 
มีปากสั้นเรียวบาง บริเวณหัวบางส่วนและลำคอไม่มีขนที่เห็นชัด แต่มีหนังย่น ๆ และตุ่มคล้ายหูด ขนหางมี 28-30 เส้น แพนหางชี้ตั้งขึ้น ขายาว ลักษณะนิ้วตีนเหมือนกับไก่ในวงศ์ Phasianidae ตัวผู้มีเดือย ขนตามลำตัวเป็นเงา
แบ่งออกได้เป็น 2 ชนิด คือ M. gallopavo พบในอเมริกาเหนือ และ M. ocellata พบในอเมริกากลาง
ในสหรัฐอเมริกา ชาวคริสต์นิยมรับประทานไก่งวงในวันขอบคุณพระเจ้า ไก่งวง มีขนาดใหญ่กว่าไก่ทั่วไป ในการประกอบอาหาร นิยมยัดไส้นานาชนิด แล้วนำไปปรุงแต่งอาหาร

**อนุกรมวิธาน**
สกุล Meleagris ได้รับการระบุใน Systema Naturae รุ่นที่ 10 ของคาร์ล ลินเนียสใน ค.ศ. 1758 ชื่อสกุลนี้มาจากศัพท์ภาษากรีกโบราณว่า μελεαγρις, meleagris หมายถึง "ไก่ต๊อก" ชนิดต้นแบบของไก่งวงสกุลนี้คือไก่งวงป่า (Meleagris gallopavo)
ไก่งวงถูกจัดอยู่ในวงศ์ Phasianidae (ตัวอย่างสัตว์ในวงศ์นี้คือไก่ฟ้า, ไก่เถื่อน และญาติใกล้ชิด) ในอันดับ Galliformes สกุล Meleagris iเป็นสกุลขยายอันเดียวในนเผ่า Meleagridini ที่อดีตมีชื่อว่า วงศ์ Meleagrididae หรือวงศืย่อย Meleagridinae แต่ปัจจุบันถูกลดระดับอยู่ในวงศ์ย่อย Phasianinae

**ชนิด**
ไก่งวงสกุลนี้แบ่งออกเป็นสองชนิด

**ชนิดฟอสซิล**
 Meleagris californica ไก่งวงแคลิฟอร์เนีย – แคลิฟอร์เนียตอนใต้- Meleagris crassipes ไก่งวงตะวันตกเฉียงใต้ - รัฐนิวแม็กซิโก

**อ้างอิง**

**แหล่งข้อมูลอื่น**
Meleagris
*melGal1
งวง
งวง
หมวดหมู่:ปศุสัตว์
อาหารค่ำมื้อสุดท้าย (เลโอนาร์โด)

อาหารค่ำมื้อสุดท้าย (The Last Supper; Il cenacolo หรือ L'ultima cena) เป็นจิตรกรรมฝาผนังที่เลโอนาร์โด ดา วินชี วาดให้แก่ดยุกลูโดวีโก สฟอร์ซา ผู้อุปถัมภ์เขา ภาพเป็นเหตุการณ์ตามพระวรสารภาพเกี่ยวกับอาหารค่ำมื้อสุดท้ายของพระเยซูกับอัครทูต ก่อนที่จะทรงถูกนำไปตรึงกางเขน  ภาพวาดนี้ไม่สามารถเคลื่อนย้ายได้ เนื่องจากถูกวาดด้วยปูนเปียกบนผนัง ภาพวาดนี้ยังถือว่าเป็นภาพวาดที่มีขนาดใหญ่ที่สุดของเลโอนาร์โด ดา วินชี ที่ยังคงสภาพให้มองเห็นได้ในปัจจุบัน และยังถือได้ว่าเป็นหนึ่งในบรรดาจิตรกรรมที่รู้จักกันอยู่ทั่วโลก
ภาพวาดนี้ยังเป็นแกนสำคัญของการเดินเรื่องราวของนวนิยายชื่อดังของโลก รหัสลับดาวินชี ที่มีเนื้อหาระบุว่า เลโอนาร์โด ดา วินชี ได้แฝงปริศนาความลับไว้ในภาพโดยแสดงถึงสาวกหญิงใกล้ชิดผู้หนึ่งซึ่งมีสัมพันธ์กับพระเยซู  ซึ่งเนื้อหาดังกล่าวได้รับการคัดค้านจากศาสนาจักรคาทอลิกอย่างรุนแรง

**คำอธิบายภาพ**
ภาพพระกระยาหารค่ำมื้อสุดท้าย เป็นภาพที่บรรยายให้เห็นถึงปฏิกิริยาของแต่ละอัครสาวก
ในช่วงเวลาสำคัญที่สุดช่วงหนึ่ง คือเมื่อพระเยซูได้ทำนายว่า “…เราบอกความจริงกับท่านว่า คนหนึ่งในพวกท่านจะทรยศเรา” – (ยอห์น 13:21) โดยชื่อของอัครสาวกถูกระบุจาก  ต้นฉบับ (The Notebooks of Leonardo Da Vinci หน้า 232) ในศตวรรษที่ 19 โดยเรียงลำดับจากซ้ายไปขวาแบ่งเป็นกลุ่มได้ดังนี้ (เรียงลำดับจากหน้าไม่ใช่การนั่ง)
*บารโธโลมิว, ยากอบ บุตรอัลเฟอัส และ อันดูรว์ ทั้งกลุ่มแสดงอาการตกใจ
*ยูดาส อิสคาริโอท, เปโตร และยอห์น “สาวกที่พระเยซูทรงรัก (ยอห์น) เอนกายอยู่ใกล้พระองค์ ซีโมนเปโตรจึงพยักหน้าให้เขาทูลถามพระองค์ว่า
คนที่พระองค์ตรัสถึงนั้นคือใคร” (ยอห์น 13:23-24)
ส่วนยูดาสนั้นผงะไปด้านหลังด้วยความตกใจ เพราะเขารู้แก่ใจว่าที่พระเยซูหมายถึงนั้นคือเขาเอง
*พระเยซู
*โธมัส, ยากอบ บุตรเศเบดี และฟีลิป 
ฟิลิปทำท่าถามว่าผู้ที่จะทรยศนั้นใช่เขาหรือไม่ จาก มัทธิว 26:22
“พวกสาวกก็พากันเป็นทุกข์ ต่างคนต่างเริ่มทูลถามพระองค์ว่า ‘องค์พระผู้เป็นเจ้า คือข้าพระองค์หรือ?’ ”
*มัทธิว, ยูดา และซีโมนเศโลเท กำลังสงสัยว่าเป็นใคร
“พวกสาวกจึงมองหน้ากันและสงสัยว่าคนที่พระองค์ตรัสถึงนั้นคือใคร” (ยอห์น 13:22)
ยังมีภาพพระกระยาหารค่ำมื้อสุดท้ายของ เลโอนาร์โด ดา วินชี ที่ถูกเลียนแบบขึ้นในที่ต่าง ๆ ได้แก่ - Chiesa Minorita ที่เวียนนา- พิพิธภัณฑ์ ดา วินชี ในโบสถ์ Tongerlo ของเบลเยียม- โบสถ์ท้องถิ่นที่ Ponte Capriasca ใกล้ ๆ ลูกาโน

**อ้างอิง**
 Kenneth Clark.Leonardo da Vinci, Penguin Books 1939, 1993, p144.- "Last Supper (copy after Leonardo)". Retrieved 2008-08-11.- Versions of the story can be found at the following locations Daily Blessings, The Easter Egg Archive, The Last Supper, Truth or Fiction- P.B. Barcilon and P.C. Marinin, Leonardo: The Last Supper, University of Chicago Press, 1999, p19.- https://www.choojaiproject.org/2018/03/da-vinci-and-the-last-supper-hidden-secrets/ date=2021-04-18 
หมวดหมู่:เลโอนาร์โด ดา วินชี
หมวดหมู่:จิตรกรรมฝาผนัง
หมวดหมู่:ศิลปะเกี่ยวกับพระเยซู
หมวดหมู่:จิตรกรรมในคริสต์ทศวรรษ 1490
หมวดหมู่:สวนสนุก

หมวดหมู่:สถานที่ท่องเที่ยว
หมวดหมู่:สิ่งก่อสร้างแบ่งตามประเภท
หมวดหมู่:สถานที่
หมวดหมู่:การท่องเที่ยว
หมวดหมู่:การบันเทิง
หมวดหมู่:สิ่งแวดล้อม
ราศีสิงห์

ราศีสิงห์ (Leo จากleō แปลว่า "สิงโตตัวผู้") เป็นราศีที่ 5 ตามตำราของโหราศาสตร์ตะวันตก อยู่ระหว่างราศีกรกฎกับราศีกันย์ มีสัญลักษณ์เป็นสิงโต ช่วงวันที่ครอบคลุมของราศีสิงห์นั้น ในแบบสายนะจะครอบคลุมระหว่างวันที่ 23 กรกฎาคม ถึง 22 สิงหาคม(หรือตามตำราต่างๆ) ส่วนแบบนิรายนะจะครอบคลุมระหว่างวันที่ 16 สิงหาคม ถึง 15 กันยายน

**อ้างอิง**
Jeff Mayo, Teach Yourself Astrology, pp 38-41, Hodder and Stoughton, London, 1979 
*The Diagram Group, The Little Giant Encyclopedia of The Zodiac, p 171, Sterling Publishing Company, New York, 1997 

หมวดหมู่:ราศี
เพลย์บอย

เพลย์บอย (Playboy) เป็นนิตยสารโป๊และไลฟ์สไตล์สำหรับผู้ชาย ออกเป็นรายเดือน ก่อตั้งขึ้นในปี ค.ศ. 1953 โดยฮิวจ์ เฮฟเนอร์ มีรูปภาพกึ่งเปลือยหรือเปลือยกายของผู้หญิง และเป็นที่รู้จักกันดีหลังจากได้ขยายเป็นบริษัทเพลย์บอยเอนเทอร์ไพรซ์ด้วยการตีพิมพ์ทั่วโลกและห้ามขายเฉพาะบางประเทศเท่านั้น เนื้อหาภายในหนังสือฉบับของสหรัฐอเมริกาจะประกอบด้วยภาพเปลือยของนางแบบ และเรื่องราวเกี่ยวกับเหตุการณ์ปัจจุบัน ได้แก่การเมืองสหรัฐอเมริกา กีฬา แฟชั่น เทคโนโลยีใหม่ และสถานที่ท่องเที่ยว รวมถึงบทสัมภาษณ์ดารา 
ภาพเปลือยในหนังสือเพลย์บอยจะมีลักษณะที่เรียกว่า ซอฟต์คอร์ (softcore) โดยภาพเปลือยของนางแบบจะมีการถ่ายแบบในลักษณะโชว์สัดส่วนอย่างเดียว ซึ่งแตกต่างกับลักษณะฮาร์ดคอร์ (hardcore)  ที่มีการถ่ายรูปขณะร่วมเพศสัมพันธ์เข้ามาเกี่ยวข้อง
สัญลักษณ์ของเพลย์บอยคือรูป กระต่ายผูกโบ ซึ่งต่อมาเมื่อเพลย์บอลขยายกิจการทำธุรกิจอื่นๆ ด้านแฟชั่น ก็นำสัญลักษณ์นี้มาใช้ด้วย  รวมถึงมีการก่อตั้งเพลย์บอยคลับแห่งแรก ที่ชิคาโก ในปี ค.ศ. 1963 ผู้ให้บริการในคลับ แต่งกายเป็น บันนี่ เกิร์ล มีท่าเต้น บันนี่ ดิพ อีกด้วย

**อ้างอิง**

**แหล่งข้อมูลอื่น**
ทางการ-  เว็บไซต์อย่างเป็นทางการ date=2017-10-19 -  เพลย์บอยเอนเทอร์ไพรซ์  (เว็บไซต์บริษัท)-  เพลย์บอย สหราชอาณาจักร date=2012-01-30 
อื่น ๆ-  ปก เพลย์บอย ทั่วโลก—ทั้งในอดีตและปัจจุบัน- Crossett, Andrew, " Index: The Women of  Playboy – 1967 – 2007", 2007.-  Playmate database at the University of Chicago - archived version June, 2008 date=2008-07-17 -  A full listing of the Playboy Interview subjects and their interviewers-  Josh Lambert, "My Son, the Pornographer: Jewish Editors at Playboy"-  ประวัติของเพลย์บอยในชิคาโก
หมวดหมู่:นิตยสารผู้ชายอเมริกัน
หมวดหมู่:นิตยสารอเมริกัน
หมวดหมู่:นิตยสารรายเดือนอเมริกัน
หมวดหมู่:สื่อลามกอนาจาร
หมวดหมู่:เพลย์บอย
หมวดหมู่:นิตยสารที่ก่อตั้งในปี พ.ศ. 2496
กินรีนาวา

ไฟล์:กินรีนาวา.jpg|thumb|กินรีนาวา ภัตตาคารลอยน้ำของสวนลุมพินีในอดีต ภาพประมาณ พ.ศ. 2508
กินรีนาวา (มีชื่อเรียกในภาษาอังกฤษว่า Peninsula) เป็นภัตตาคารลอยน้ำขนาดใหญ่ในอดีต ลอยอยู่ในสระน้ำของสวนลุมพินี มีหัวเรือเป็นรูปนางกินรีครึ่งตัวเชิดหน้าเป็นหัวเรือ และยื่นถัน 2 เต้าเปลือยเปล่าจนกลายเป็นจุดสะดุดตา ด้วยเหตุนี้จึงเกิดข้อวิจารณ์กันทั้งเมือง และเป็นข่าวพาดหัวหนังสือพิมพ์อยู่หลายวันในขณะนั้น ว่าเป็นศิลปะหรืออนาจารกันแน่ กระทั่งบางคนก็ตั้งฉายาให้กับภัตตาคารนี้ว่า "ภัตตาคารจ้ำบ๊ะ"
หลังจากที่เคยถูกวิจารณ์อยู่ระยะหนึ่ง ภัตตาคารได้นำผ้ามาคลุมถันไว้กันอุจาด แต่เป็นผ้าบางมองได้ทะลุปรุโปร่ง ต่อมามีเสียงเรียกร้องจากผู้คนบางส่วนให้รื้อภัตตาคารนี้ออกสถานเดียว แต่ก็ไม่ได้มีการรื้อถอนภัตตาคารแต่อย่างใด เนื่องจากคณะเทศมนตรีเทศบาลนครกรุงเทพฯ ได้เซ็นสัญญาให้บริษัทประสิทธิ์สิน จำกัด เจ้าของคิงส์โฮเตล เช่าที่เดือนละ 6,000 บาท ตั้งแต่ปี พ.ศ. 2504 เป็นเวลา 20 ปี ทั้งอนุมัติรูปนางกินรีแอ่นอกที่หัวเรือไว้แล้วด้วย
นอกจากนี้ กินรีนาวา ยังถูกโจมตีว่าเป็นต้นเหตุทำให้น้ำในสระที่สวนลุมพินีเน่าส่งกลิ่นเหม็น อ้างว่ามีการเทเศษอาหารลงไปในน้ำ และส่งกลิ่นไปรบกวนคนไข้ในโรงพยาบาลจุฬาลงกรณ์ แต่ทางภัตตาคารก็ปฏิเสธว่าไม่ได้เป็นต้นเหตุ ต่อมาได้เกิดเพลิงไหม้กินรีนาวาวอดไปทั้งลำ เมื่อวันที่ 13 สิงหาคม พ.ศ. 2514 โดยต้นเพลิงเกิดจากห้องครัวของภัตตาคารเอง ภัตตาคารนี้จึงถูกปิดตัวลงอย่างถาวร

**อ้างอิง**
หมวดหมู่:สิ่งก่อสร้าง
25

25 (ยี่สิบห้า) เป็นจำนวนธรรมชาติที่อยู่ถัดจาก 24 (ยี่สิบสี่) และอยู่ก่อนหน้า 26 (ยี่สิบหก)

**คำเติมนำหน้า**
 ภาษากรีก - pentaicosa-- ภาษาละติน - quinviginti-

**ความหมาย**
 25 สตางค์ เป็น 1 สลึง- อายุ 25 ปี ถือว่าเป็นวัยเบญจเพส- 25 เป็นเลขอะตอมของ แมงกานีส

**ในทางคณิตศาสตร์**
25 เป็นจำนวนกำลังสอง
25 เป็นจำนวนกำลังสอง เกิดจาก 52 = 5 × 5 ที่เล็กที่สุดที่เป็นผลรวมของจำนวนกำลังสองสองจำนวน (ที่ไม่ใช่ศูนย์) 25 = 32 + 42 ดังนั้นจำนวนนี้จึงมักปรากฏในภาพตัวอย่างของทฤษฎีบทพีทาโกรัส
25 เปอร์เซนต์ (%) เท่ากับ 4
25 เป็นจำนวนฟรีดแมนฐาน 10 ที่เล็กที่สุดที่แสดงด้วยจำนวนของตัวเอง คือ 52
หมวดหมู่:จำนวนเต็ม
ออราเคิลคอร์ปอเรชัน

ไฟล์:Larry Elllison on stage.jpg|260px|thumbnail|right|ลาร์รีย์ เอลลิสัน ประธานกรรมการบริหารของออราเคิล
ออราเคิล คอร์ปอเรชั่น (Oracle Corporation) เป็นบริษัทเทคโนโลยีคอมพิวเตอร์ข้ามชาติสัญชาติอเมริกัน ที่มีสำนักงานใหญ่อยู่ที่เมืองออสติน รัฐเทกซัส ในปี พ.ศ. 2563 ออราเคิลเป็นบริษัทซอฟต์แวร์ที่ใหญ่เป็นอันดับสามของโลกในด้านรายได้และมูลค่าหลักทรัพย์ตามราคาตลาด บริษัทพัฒนาและจำหน่ายผลิตภัณฑ์ โปรแกรมฐานข้อมูล, เครื่องมือสำหรับพัฒนาฐานข้อมูล, ระบบวางแผนทรัพยากรองค์กร, ระบบลูกค้าสัมพันธ์, ระบบบริหารห่วงโซ่อุปทาน ออราเคิลก่อตั้งขึ้นในปี พ.ศ. 2520 และมีสำนักงานอยู่ในมากกว่า 145 ประเทศ ในปี พ.ศ. 2565 บริษัทมีพนักงานมากกว่า 143,000 คนทั่วโลก

**คู่แข่ง**
ในตลาดฐานข้อมูลออราเคิลมีคู่แข่งหลักคือ IBM DB2 และ ไมโครซอฟท์ ซีควลเซิร์ฟเวอร์ คู่แข่งที่รองลงมาเช่น Sybase, Teradata, Informix และ มายเอสคิวเอล ภายในตลาดโปรแกรมระบบมีคู่แข่งที่สำคัญคือ SAP

**อ้างอิง**

**แหล่งข้อมูลอื่น**
 title=เว็บไซต์ทางการ- ออราเคิลคอร์ปอเรชัน- title=Oracle Corporation companies, รวมรวมโดย OpenCorporates- df=dmy-all- df=dmy-all th
หมวดหมู่:ธุรกิจคอมพิวเตอร์
หมวดหมู่:ออราเคิล คอร์ปอเรชัน
หมวดหมู่:บริษัทนานาชาติที่มีสำนักงานใหญ่อยู่ที่สหรัฐ
หมวดหมู่:บริษัทที่ก่อตั้งในปี พ.ศ. 2520
ราศีธนู

สำหรับ Sagittarius ความหมายอื่น ดูที่: กลุ่มดาวคนยิงธนู และนกเลขานุการ
ราศีธนู (Sagittarius จากsagittārius แปลว่า "นักยิงธนู") เป็นราศีที่ 9 ตามตำราของโหราศาสตร์ตะวันตก อยู่ระหว่างราศีพิจิกกับราศีมกร มีสัญลักษณ์เป็นเซนทอร์กำลังยิงธนู ช่วงวันที่ครอบคลุมของราศีธนูนั้น ในแบบสายนะจะครอบคลุมระหว่างวันที่ 23 พฤศจิกายน ถึง 21 ธันวาคม ส่วนแบบนิรายนะจะครอบคลุมระหว่างวันที่ 16 ธันวาคม ถึง 14 มกราคม 

**อ้างอิง**
 Jeff Mayo, Teach Yourself Astrology, pp 38-41, Hodder and Stoughton, London, 1979 - The Diagram Group, The Little Giant Encyclopedia of The Zodiac, p 171, Sterling Publishing Company, New York, 1997 
หมวดหมู่:ราศี
หมวดหมู่:ตัวละครที่เป็นนักยิงธนู
หมากเตะรีเทิร์นส

หมากเตะรีเทิร์นส (ชื่อเดิม หมากเตะโลกตะลึง) เป็น ภาพยนตร์ไทย ที่มีเนื้อหาเกี่ยวกับแม่ค้าที่ชื่นชอบฟุตบอลที่ถูกรางวัลสลากกินแบ่งรัฐบาล 192 ล้าน แล้วนำเงินไปสร้างทีมฟุตบอลทีมชาติอาวี เพื่อให้ทีมชาติอาวีได้ไปแข่งขัน ฟุตบอลโลก มีกำหนดฉาย ในวันที่ 18 พฤษภาคม พ.ศ. 2549 ตรงกับช่วงที่มีการแข่งขันฟุตบอลโลก 2006
เนื่องจากเป็นภาพยนตร์ตลก และมีเนื้อหาส่วนใหญ่เกี่ยวข้องกับคนลาว ทำให้ นายเหียม พมมะจัน เอกอัครราชทูตสาธารณรัฐประชาธิปไตยประชาชนลาวประจำประเทศไทย ในขณะนั้น เกรงว่าจะเกิดความไม่พอใจของชาวลาว เพราะเมื่อได้ดูภาพยนตร์แล้ว รู้สึกว่า เหมือนเป็นการดูหมิ่นชาวลาว จึงขอให้เปลี่ยนเอาเนื้อหาที่เกี่ยวกับลาวออกให้หมด ทางผู้ผลิตจึงได้สั่งระงับการออกฉาย เพื่อไม่ต้องการให้เป็นปัญหาระหว่างประเทศ 
ต่อมา ในวันที่ 19 ตุลาคม ปีเดียวกัน ผู้สร้างได้เปลี่ยนแปลงเนื้อหาใหม่ โดยเปลี่ยนประเทศลาวในเรื่อง ให้เป็นประเทศสมมุติ ชื่อว่า "ราชรัฐอาวี" และเปลี่ยนชื่อใหม่เป็น "หมากเตะรีเทิร์นส"  ผลปรากฏว่าทำรายได้ไม่มากนัก

**นักแสดง**
 จักรกฤษณ์ พณิชย์ผาติกรรม (เอ๊กซ์) - แสดงเป็น “พงศ์นรินทร์ อุลิศ” (โค้ชพงศ์)- น้อย โพธิ์งาม - แสดงเป็น “มิ่งขวัญ อุลิศ” (เจ๊มิ่ง)- เสกสรร สุทธิจันทร์ (เดี่ยว) - แสดงเป็น “แสงเหล็ก ดวงมะนี” นักฟุตบอลซูเปอร์สตาร์ของ ทีมชาติอาวี- แพรว ประพิณทิพย์ (แนน) - แสดงเป็น “ตุ๊กตา” หลานเจ๊มิ่ง แม่ครัวประจำทีมชาติอาวี- ไมเคิล เชาวนาศัย - แสดงเป็น กรรมการ

**เนื้อเรื่องย่อ**
เรื่องราวเกิดขึ้นเมื่อ พงศ์นรินทร์ ผู้ฝึกสอนฟุตบอลชาวไทย มีความฝันอยากให้ทีมชาติไทยได้ไปร่วมเล่นในฟุตบอลโลก ซึ่งโชคเข้าข้าง เจ๊มิ่ง น้าสาวซึ่งถูกรางวัลที่ 1 จากสลากกินแบ่งรัฐบาล ได้เงิน 192 ล้านบาท จึงได้ติดต่อมอบเงินให้กับสมาพันธ์ฟุตบอลไทย เพื่อนำไปพัฒนาทีมเพื่อไปฟุตบอลโลก โดยมีข้อแลกเปลี่ยนคือ ต้องให้พงศ์นรินทร์เป็นโค้ชทีมชาติไทยด้วย แต่ทางสมาพันธ์ไม่เห็นด้วย เจ๊มิ่งโกรธมาก จึงเปลี่ยนใจไม่มอบเงินให้สมาพันธ์ฟุตบอลไทย และเดินทางไปยังราชรัฐอาวี เพื่อนำทีมชาติอาวีไปแข่งฟุตบอลโลกแทน

**ทีมงาน**
 อดิสรณ์ ตรีสิริเกษม (ปิ๊ง 365 ฟิล์ม)  - ผู้กำกับ- จีทีเอช และ บีบีทีวี - ผู้สร้าง

**รางวัล**

**แหล่งข้อมูลอื่น**
  เว็บไซต์อย่างเป็นทางการ ภาพยนตร์ หมากเตะรีเทิร์นส date=2007-10-08 -  หมากเตะ..โลกตะลึง ที่  สยามโซน.คอม-  หมากเตะรีเทิร์นส date=2007-03-12 -  ประวัติ พงศ์นรินทร์ จาก ประวัติดีเจ แฟต เรดิโอ เวอร์ชันเดิม date=2007-03-12 - ข่าว  หมากเตะรีเทิร์นส พ้นโทษแบน date=2006-11-19  จาก  ไทยอัลบั้มส์ date=2006-11-19 -  คลิปตัวอย่าง ภาพยนตร์ หมากเตะรีเทิร์นส date=2007-06-03 
หมวดหมู่:ภาพยนตร์ไทยที่ออกฉายในปี พ.ศ. 2549
หมากเตะรีเทิร์นส
หมวดหมู่:ภาพยนตร์ฟุตบอลไทย
หมวดหมู่:ภาพยนตร์โดยจีทีเอช
หมวดหมู่:ภาพยนตร์ที่กำกับโดย อดิสรณ์ ตรีสิริเกษม
หมวดหมู่:ภาพยนตร์ตลกไทย
เบญจเพส

เบญจเพส แปลว่า ยี่สิบห้า มักจะใช้หมายถึงช่วงอายุ 25 ปี ซึ่งบางคนเชื่อว่าเป็นช่วงวัยที่อาจมีเคราะห์ หรือมีเหตุสำคัญในชีวิต จึงต้องระมัดระวังตัวเป็นพิเศษเมื่อมีอายุ 25 ปี
คำว่า เบญจเพส เป็นคำที่แผลงมาจากศัพท์ภาษาบาลี ว่า "ปญฺจวีส" (ปัญจ หมายถึง ห้า, และ วีส หมายถึง ยี่สิบ) หมายถึง "ยี่สิบห้า"

**เบญจเพสมีความเชื่อว่าอาจเกิดอะไรขึ้นได้บ้าง**
เบญจเพสถือเป็นวิกฤตชีวิตที่ต้องก้าวข้าม และผ่านอุปสรรคเหล่านี้ไปให้จงได้ จากคำกล่าว คำเล่าต่อๆ กันมา ปัญหาและเคราะห์ร้ายที่มักเกิดขึ้นกับวัยเบญจเพส ได้แก่- เจ็บไข้ได้ป่วย มีปัญหาด้านสุขภาพ- ประสบอุบัติเหตุขณะเดินทาง- ไม่ประสบความสำเร็จในการเรียน- ไม่ประสบความสำเร็จในการงาน- มีปัญหาครอบครัว ชีวิตคู่มีปัญหา- มีปากเสียงกับเพื่อน ญาติพี่น้อง- กิจการค้าขาย ไม่ราบรื่น- การเงินมีปัญหา ต้องเอาเงินเก็บออกมาใช้

**อ้างอิง**
 ระเบียงปกิณกะ
หมวดหมู่:คำและวลีภาษาไทย
หมวดหมู่:ความเชื่อ
บอยเลอร์

right
บอยเลอร์  หรือ หม้อไอน้ำ (boiler)  หมายถึง เครื่องกำเนิดไอน้ำชนิดภาชนะปิด ทำด้วยเหล็กกล้าหรือวัสดุอื่น ๆ ที่มีคุณสมบัติคล้ายกัน ซึ่งได้รับการออกแบบและสร้างอย่างแข็งแรงถูกต้องตามหลักเกณฑ์ทางวิศวกรรม ภายในภาชนะบรรจุน้ำและไอน้ำ

**การทำงานของหม้อไอน้ำ**
หม้อไอน้ำจะได้รับความร้อนจากภายนอก หรือภายในก็ได้ จากนั้นจะส่งผ่านความร้อนต่อไปยังน้ำที่อยู่ภายในหม้อไอน้ำจนกระทั่งน้ำกลายเป็นไอ ส่วนใหญ่แล้วจะมีหน้าที่ในการสร้างไอน้ำเพื่อใช่ส่งผ่านความร้อนไปยังเครื่องจักร ทำให้ต้นทุนค่าพลังงานถูกลงกว่าการใช้ไฟฟ้ากับเครื่องจักร
บอยเลอร์นั้นปกติไม่ได้หมายถึงเครื่องกำเนิดไอน้ำเพียงอย่างเดียว แต่ยังหมายรวมถึงเครื่องกำเนิดน้ำร้อน (hot water boiler) และเครื่องกำเนิดน้ำมันร้อน (Thermal oil heater) ซึ่งที่กำลังอธิบายอยุ่นี้จะหมายถึงการแบ่งชนิดของบอยเลอร์ตามตัวนำความร้อนโดยปกติทั่วๆไป
hot water boiler จะใช้งานช่วงอุณหภูมิไม่สูงมากนักไม่เกิน 120 องศาเซลเซียส ยกเว้นว่าเราจะใช้งานภายใต้ความดัน (under pressure)
steam boiler เป็นที่นิยมใช้งานบ่อย เพราะว่าไอน้ำเป็นตัวนำความร้อนที่ดีที่สุดถ่ายเทได้เร็ว โดยทั่วไปแบ่งได้หลายแบบ เช่น แบ่งตามการออกแบบ (4 Pass-dry back),(3 Pass- dry back), (3- Pass wet back), (2- Pass, reversing flame), Once Through boiler


**ลักษณะ**
แบ่งตามลักษณะการการถ่ายเทความร้อน 
แบบท่อไฟ (fire tube boiler) 
เป็นหม้อน้ำที่มีไฟวิ่งไปตามท่อ และถ่ายเทความร้อนให้กับน้ำที่ล้อมรอบท่อไฟ แบ่งได้อีกเป็น 4 ประเภท
# แบบลูกหมู (Cornish or Lancashire boiler) เป็นหม้อน้ำที่มีโครงสร้างง่าย ๆ ประกอบด้วย เปลือกหม้อน้ำ และตัวลูกหมู(ท่อไฟใหญ่) แล้วหุ้มด้วยอิฐทนไฟเกือบมิดเปลือก ประมาณ 3ใน4 ของทั้งหมด ส่วนใหญ่พบในโรงสีข้าว โรงเลื่อย ใช้เชื้อเพลิงแข็ง เช่น แกลบ ฟืน  มีข้อดีคือ มีโครงสร้างและระบบการทำงานง่าย ทำความสะอาดง่าย สะดวก และราคาถูก แต่มี่ข้อเสียตรงที่ต้องใช้เวลาติดเตานานกว่าจะนำเอาไอน้ำไปใช้ได้ เปลืองพื้นที่ ใช้เหล็กหนาทำให้ถ่ายเทความร้อนได้ไม่ดี และได้ความดันต่ำ
# แบบหม้อน้ำเรือ
# แบบหม้อน้ำรถไฟ
# แบบหม้อน้ำสำเร็จรูป
แบบท่อน้ำ (water tube boiler)
จะพบเห็นในกรณีที่ไม่สามารถออกแบบเป็นแบบท่อไฟได้ พวกขนาด 100 -300 ตัน หรือแรงดัน 20 บาร์ขึ้นไป
ช่วงการใช้งานส่วนมากอุณหภูมิไม่เกิน 220 องศาเซลเซียส เพราะแรงดันจะสูงขึ้นมาก เมื่อเทียบกับอุณหภูมิที่เพิ่มขึ้น เปิดดู Steam table ประกอบความเข้าใจ
Thermal oil heater จะใช้งานที่อุณหภูมิสูงกว่า Steam boiler โดยทั่วไปใช้ที่อุณหภูมิประมาณ 220 - 300 องศาเซลเซียส มีบางโรงงานใช้เกินกว่านั้น จะต้องออกแบบเครื่องแบบพิเศษให้สามารถรองรับได้ อาจใช้ได้ถึง 350 องศาเซลเซียส

**การแบ่งประเภทของหม้อไอน้ำ**
การออกแบบหม้อไอน้ำจึงมีอยู่หลายแบบตามความเหมาะสมของการนำไปใช้งาน ดังนี้
# แบ่งตามลักษณะการวางแนวแกนของเปลือกหม้อไอน้ำ
# แบ่งตามลักษณะการใช้งาน
# แบ่งตามตำแหน่งเตา
# แบ่งตามน้ำหรือแก๊สร้อนที่อยู่ในท่อ

**การอนุรักษ์พลังงานในระบบหม้อไอน้ำและไอน้ำ**
การอนุรักษ์พลังงานของหม้อไอน้ำและระบบไอน้ำ หรือ Energy conservation in Steam Boiler and Steam distribution system คือการเพิ่มประสิทธิภาพของหม้อไอน้ำ การนำความร้อนทิ้งจากหม้อไอน้ำมาใช้ประโยชน์ และการอนุรักษ์พลังงานของอุปกรณ์เดินเครื่องหม้อไอน้ำ เช่น ปั๊ม พัดลม เป็นต้น 

**อ้างอิง**
 การควบคุมและการบำรุงรักษาหม้อไอน้ำ, ภาควิชาวิศวกรรมเครื่องกล คณะวิศวกรรมศาสตร์ มจธ.-  การอนุรักษ์พลังงานในระบบหม้อไอน้ำและไอน้ำ 
หมวดหมู่:ความร้อน
หมวดหมู่:เครื่องกล
หมวดหมู่:วิศวกรรมเครื่องกล
ราศีพฤษภ

ราศีพฤษภ พฺรึ-สบ, พฺรึด-สบ (Taurus จากtaurus แปลว่า "วัวตัวผู้") เป็นราศีที่ 2 ตามตำราของโหราศาสตร์ตะวันตก อยู่ระหว่างราศีเมษกับราศีเมถุน มีสัญลักษณ์เป็นวัว ช่วงวันที่ครอบคลุมของราศีพฤษภนั้น ในแบบสายนะจะครอบคลุมระหว่างวันที่ 21 เมษายน ถึง 21 พฤษภาคม ส่วนแบบนิรายนะจะครอบคลุมระหว่างวันที่ 16 พฤษภาคม ถึง 15 มิถุนายน

**อ้างอิง**
 Jeff Mayo, Teach Yourself Astrology, pp 38-41, Hodder and Stoughton, London, 1979 - The Diagram Group, The Little Giant Encyclopedia of The Zodiac, p 171, Sterling Publishing Company, New York, 1997 
หมวดหมู่:ราศี
เพศศึกษา

ไฟล์:Bezirksmuseum Josefstadt Sexkoffer.jpg|thumb|ตัวอย่างชุดกล่องข้อมูลให้ความรู้เรื่องเพศศึกษาเกี่ยวกับการคุมกำเนิดในประเทศเยอรมนี
เพศศึกษา เป็นการเรียนรู้เรื่องราวเกี่ยวกับ เพศหญิง และ เพศชาย เนื้อหาว่าด้วยสรีระร่างกายของแต่ละเพศ ลักษณะการเปลี่ยนแปลงจากวัยเด็กสู่วัยรุ่น ซึ่งเป็นวัยเจริญพันธุ์
เนื้อหาจะรวมถึงการปฏิบัติตนเพื่อการดูแลร่างกายตัวเอง และการปฏิบัติตัวต่อเพศตรงข้าม ชีวิตคู่ การมีเพศสัมพันธ์ การคุมกำเนิด กามโรค และ เนื้อหาต่าง ๆ ที่เกี่ยวกับเพศ 

**ดูเพิ่ม**
 เพศศาสตร์
หมวดหมู่:เพศและสังคม
หมวดหมู่:สุขภาพ
หมวดหมู่:เพศศึกษา
นิทาน

นิทาน (นิทาน) ในภาษาไทย มีใช้อย่างน้อย 2 ความหมาย คือ 
# นิทาน เป็นเรื่องเล่าสืบต่อกันมา กล่าวได้ว่าเป็นวรรณกรรมที่เก่าแก่ที่สุด นิทานอาจมีกำเนิดพร้อม ๆ กับครอบครัวของมนุษยชาติ มูลเหตุที่มาแต่เริ่มแรก คงเป็นเรื่องที่เกิดขึ้นจริงแล้วเล่าสู่กันฟัง มีการเพิ่มเติมเสริมแต่งให้พิสดารมากยิ่งขึ้น จนห่างไกลจากเรื่องจริง กลายเป็นนิทานไป การเขียนนิทานในความหมายแรก อาจเป็นการเขียนจากจินตนาการก็ได้
# นิทาน (บาลี) เป็นเรื่องต้นเหตุของเหตุการณ์ในปัจจุบัน เช่น เจ้าชายสิทธัตถะ ก็จัดเป็นอวิทูเรนิทานของพระพุทธเจ้า เพราะเจ้าชายสิทธัตธะเป็นเรื่องต้นเหตุของเหตุการณ์ที่พระพุทธเจ้าได้ตรัสรู้ ถ้าไม่มีเจ้าชายสิทธัตธะที่ออกบวช พระพุทธเจ้าพระนามว่าโคดมก็มีไม่ได้ เป็นต้น
ความหมายอย่างที่สองเป็นความหมายที่ยืมเอาคำในภาษาบาลีในพระพุทธศาสนามาใช้นั่นเอง เพราะนิทานในพระพุทธศาสนาจะกล่าวถึงเรื่องต้นเหตุย้อนหลังไปนานมาก จนบางอย่างที่เคยมีในยุคนั้น ๆ ไม่ปรากฏให้คนในยุคนี้ได้พบเห็นอีกแล้ว ท่านจึงอนุโลมเอาศัพท์มาใช้เทียบกับนิยายปรัมปราให้เรียกว่า นิทาน ไปด้วย แต่ความจริงแล้ว คำว่า "นิทาน" ดังเดิมที่มาจากพระพุทธศาสนานั้นจะหมายถึงเรื่องที่เคยมีอยู่จริง ๆ เท่านั้น ไม่ใช่เรื่องแต่งขึ้นแต่ประการใด

**อ้างอิง**

**ดูเพิ่ม**
 ตำนาน (เทพนิยาย)- พระพุทธเจ้า

หมวดหมู่:วรรณกรรมแบ่งตามประเภท
ราศีกันย์

ราศีกันย์ (Virgo จากvirgō แปลว่า "หญิงพรหมจรรย์") เป็นราศีที่ 6 ตามตำราของโหราศาสตร์ตะวันตก อยู่ระหว่างราศีสิงห์กับราศีตุล มีสัญลักษณ์เป็นหญิงพรหมจรรย์ ช่วงวันที่ครอบคลุมของราศีกันย์นั้น ในแบบสายนะจะครอบคลุมระหว่างวันที่ 23 สิงหาคม ถึง 23 กันยายน ส่วนแบบนิรายนะจะครอบคลุมระหว่างวันที่ 16 กันยายน ถึง 15 ตุลาคม

**อ้างอิง**
Jeff Mayo, Teach Yourself Astrology, pp 38-41, Hodder and Stoughton, London, 1979 
*The Diagram Group, The Little Giant Encyclopedia of The Zodiac, p 171, Sterling Publishing Company, New York, 1997 
หมวดหมู่:ราศี
26

26 (ยี่สิบหก) เป็นจำนวนธรรมชาติที่อยู่ถัดจาก 25 (ยี่สิบห้า) และอยู่ก่อนหน้า 27 (ยี่สิบเจ็ด)

**คำเติมนำหน้า**
 ภาษากรีก - hexaicosa-- ภาษาละติน - sexviginti-

**ความหมาย**
 อักษรละตินในภาษาอังกฤษมีทั้งหมด 26 ตัว- 26 เป็นเลขอะตอมของ เหล็ก

**ในทางคณิตศาสตร์**
หมวดหมู่:จำนวนเต็ม
ราศีมกร

ราศีมังกรหรือ ราศีมกร (Capricorn, Capricornus จากCapricornus แปลว่า "แพะมีเขา") เป็นราศีที่ 10 ตามตำราของโหราศาสตร์ตะวันตก อยู่ระหว่างราศีธนูกับราศีกุมภ์ มีสัญลักษณ์เป็นครึ่งแพะภูเขาครึ่งปลา ช่วงวันที่ครอบคลุมของราศีมกรนั้น ในแบบสายนะจะครอบคลุมระหว่างวันที่ 22 ธันวาคม ถึง 20 มกราคม ส่วนแบบนิรายนะจะครอบคลุมระหว่างวันที่ 15 มกราคม ถึง 14 กุมภาพันธ์

**อ้างอิง**
Jeff Mayo, Teach Yourself Astrology, pp 38-41, Hodder and Stoughton, London, 1979 
*The Diagram Group, The Little Giant Encyclopedia of The Zodiac, p 171, Sterling Publishing Company, New York, 1997 ใช่ 
หมวดหมู่:ราศี
คณะมนตรีเศรษฐกิจและสังคมแห่งสหประชาชาติ

คณะมนตรีเศรษฐกิจและสังคมแห่งสหประชาชาติ (Economic and Social Council หรือ ECOSOC) เป็นหนึ่งใน 6 เสาหลักของสหประชาชาติ ประกอบด้วยตัวแทนจาก 54 ประเทศ
ในแต่ละปี 18 ประเทศสมาชิกจะได้รับการเลือกตั้งโดยสมัชชาใหญ่แห่งสหประชาชาติ โดยมีวาระ 3 ปี
คณะมนตรีนี้มีภาระหน้าที่ดั้งเดิมคือการช่วยเหลือประเทศที่ต่อต้านสงครามในยุโรปและเอเชีย แต่ปัจจุบัน ปัญหาของประเทศกำลังพัฒนาเป็นปัญหาใหญ่ ดังนั้น จึงหันมาทำหน้าที่ในการศึกษาประเด็นที่เกี่ยวกับเศรษฐกิจระหว่างประเทศ สังคม มนุษยธรรม วัฒนธรรม การศึกษา และเรื่องอื่นๆที่เกี่ยวข้อง ตลอดจนทำงานประสานกับองค์การชำนัญพิเศษของสหประชาชาติที่มีความเชี่ยวชาญในด้านเหล่านี้
การตัดสินใจในเรื่องต่างๆจะถูกนำมาถกในที่ประชุมของคณะมนตรี ที่ซึ่งสมาชิกแต่ละประเทศมีอำนาจออกเสียงเพียงหนึ่งเสียงเท่านั้น และจากนั้นก็จะส่งความคิดเห็นไปยังสมัชชาใหญ่แห่งสหประชาชาติ
คณะมนตรีเศรษฐกิจและสังคมแห่งสหประชาชาติยังมีส่วนเกี่ยวข้องกับหน่วยงานอื่นๆของสหประชาชาติ อาทิ ร่วมในการคัดเลือกคณะกรรมการขององค์การชำนัญพิเศษต่างๆ ของสหประชาชาติ เช่น ทบวงการพลังงานปรมาณูระหว่างประเทศ (International Atomic Energy Agency : IAEA) เป็นต้น

**อ้างอิง**

**แหล่งข้อมูลอื่น**-  UN Economic and Social Council – Background-  United Nations Department of Economic and Social Affairs-  Congo – Conference of UN NGO's-  Global Policy Forum – Social and Economic Policy at the UN (archived 5 September 2006)-  United Nations-  The Group of Eight, ECOSOC and the Constitutional Paradox fr
หมวดหมู่:องค์กรหลักของสหประชาชาติ
หมวดหมู่:นครนิวยอร์ก
คณะกรรมาธิการสหประชาชาติว่าด้วยกฎหมายการค้าระหว่างประเทศ

คณะกรรมาธิการสหประชาชาติว่าด้วยกฎหมายการค้าระหว่างประเทศ (United Nations Commission on International Trade Law) หรือเรียกโดยย่อว่า อันซิทร็อล (UNCITRAL) เป็นองค์กรของสหประชาชาติ ซึ่งสมัชชาใหญ่แห่งสหประชาชาติแต่งตั้งขึ้นใน ค.ศ. 1966 ด้วยแนวคิดที่ว่า กฎหมายการค้าของแต่ละประเทศนั้นสร้างอุปสรรคในขับเคลื่อนการค้าระดับระหว่างประเทศ สมควรลดและขจัดอุปสรรคเหล่านั้นโดยสร้างเอกภาพให้แก่กฎหมายการค้าระหว่างประเทศ
อันซิทร็อลประกอบด้วยกรรมาธิการจากประเทศหกสิบประเทศซึ่งสมัชชาใหญ่แห่งสหประชาชาติเลือกตั้งขึ้นโดยพิจารณาถึงความหลากหลายของภูมิภาคตลอดจนระบบเศรษฐกิจและระบบกฎหมาย กรรมาธิการมีวาระดำรงตำแหน่งคราวละหกปี
ผลงานหนึ่งของอันซิทร็อล คือ การยกร่าง "กฎหมายแม่แบบอันซิทร็อลว่าด้วยอนุญาโตตุลาการพาณิชย์ระหว่างประเทศ" (UNCITRAL Model Law on International Commercial Arbitration) เมื่อ ค.ศ. 1985 สำหรับใช้ระงับข้อพิพาทระหว่างประเทศ

**แหล่งข้อมูลอื่น**
  เว็บไซต์อย่างเป็นทางการ ของอันซิทร็อล
หมวดหมู่:องค์กรย่อยสมัชชาใหญ่แห่งสหประชาชาติ
หมวดหมู่:องค์การการค้าระหว่างประเทศ
หมวดหมู่:เวียนนา
มหาวิทยาลัยบราวน์

มหาวิทยาลัยบราวน์ (Brown University) เป็นหนึ่งในกลุ่มมหาวิทยาลัยไอวีลีก ตั้งอยู่ที่เมืองโพรวิเดนซ์ รัฐโรดไอแลนด์ ประเทศสหรัฐอเมริกา ก่อตั้งเมื่อ พ.ศ. 2307 ในชื่อ "วิทยาลัยโรดไอแลนด์" นับเป็นมหาวิทยาลัยเก่าแก่ลำดับที่ 3 ของ นิวอิงแลนด์, ลำดับที่ 7 ของสหรัฐฯ เป็นมหาวิทยาลัยแรกที่รับนักศึกษาโดยไม่จำกัดเชื้อชาติศาสนา และเป็นมหาวิทยาลัยแรกในกลุ่มไอวีลีกที่สอนสาขาวิศวกรรมศาสตร์ (พ.ศ. 2390)

**การก่อตั้ง**
เมื่อปี พ.ศ. 2306 สมาคมแบบทิสเชิร์ตแห่งเมืองฟิลาเดลเฟียได้ส่งหมอสอนศาสนาแบบทิสชื่อจอน แมนนิงไปยังโรดไอแลนด์เพื่อจัดตั้งวิทยาลัย ซึ่งเป็นขณะเดียวกันกับกลุ่มชาวโรดไอแลนด์ที่เข้าชื่อกันมากกว่า 60 คน รวมทั้งจอห์นและนิโคลาส แห่งครอบครัว "บราวน์" โดยมีข้อเขียนของวัตถุประสงค์ที่แปลความหมายได้ว่าไม่ต้องการให้เน้นการสอนด้านธุรกิจและกฎหมาย ทำให้มหาวิทยาลัยบราวน์ในปัจจุบันไม่มีการสอนในสองสาขานี้ (เช่นเดียวกับมหาวิทยาลัยพรินซ์ตัน) จอน แมนนิงได้รับการแต่งตั้งเป็นอธิการบดีคนแรกเมื่อ พ.ศ. 2308
มหาวิทยาลัยบราวน์เริ่มรับนักศึกษาหญิง โดยการตั้งวิทยาลัยระดับปริญญาตรีสำหรับสตรีคือ "วิทยาลัยเพมโบรค" (Pembroke Collage) เมื่อ พ.ศ. 2434 และในปี พ.ศ. 2514 วิทยาลัยระดับปริญญาตรีได้รวมตัวเป็นสหศึกษา (ชาย-หญิงเรียนรวมกัน)

**ด้านวิชาการและชื่อเสียง**
การรับนักศึกษาเข้าเรียนของมหาวิทยาลัยบราวน์จัดว่ายากมาก เนื่องจากมีการแข่งขันสูงโดยมีอัตราการรับเข้าเพียงร้อยละ 8.5 โดยจะเห็นได้จากการมีผู้สมัครจากในประเทศ 50 รัฐและต่างประเทศ 65 ประเทศ อย่างไรก็ดี มหาวิทยาลัยบราวน์จัดว่าเป็นมหาวิทยาลัยที่โอนที่เรียนระหว่างกลุ่มไอวีได้ง่ายและสะดวก มีนักศึกษาประมาณหนึ่งใน 5 คนที่เป็นนักศึกษาที่รับโดยการโอนจากมหาวิทยาลัยในกลุ่ม มีการให้ทุนอุดหนุนการศึกษาประมาณปีละ 2,700 ล้านบาท (70 ล้านดอลลาร์สหรัฐ)มีนักศึกษามากว่าร้อยละ 50 เป็นผู้ได้รับทุน
มหาวิทยาลัยบราวน์ได้ปฏิรูป "หลักสูตรใหม่" ครั้งสำคัญเมื่อ พ.ศ. 2512 โดยให้ "นักศึกษาเป็นศูนย์กลางของกระบวนการเรียนการสอน" และจัดให้ชั้นปีที่ 1 เน้นหนักการเรียนวิธีคิด รวมทั้งการยกเลิกระบบการให้เกรดละเอียดลงเหลือเพียง ABC และ "ไม่มีหน่วยกิต" ซึ่งจะไม่ปรากฏในใบแสดงผลการศึกษา ได้มีการถกเถียงที่จะกลับมาใช้ระบบเกรดละเอียดแบบเดิมในปัจจุบัน แต่ยังไม่มีข้อสรุป
มหาวิทยาลัยบราวน์เปิดสอนสาขาวิชาหลักมากกว่า 100 สาขา สาขาที่เป็นที่นิยมเรียนมากได้แก่สาขาชีววิทยา ประวัติศาสตร์และความสัมพันธ์ระหว่างประเทศ สาขา "จรรยาบรรณชีวแพทย์" (Biomedical Ethics) ระดับปริญญาตรีนับเป็นสาขาวิชาที่เก่าแก่ที่สุดของประเทศ ในระดับปริญญาโท มหาวิทยาลัยบราวน์เปิดสอนในปัจจุบันมากกว่า 50 หลักสูตร นอกจากนี้ เนื่องจากความใกล้ชิดกับวิทยาลัยการออกแบบโรดไอแลนด์ (Rhode Island School of Design) นักศึกษาของทั้งสองมหาวิทยาลัยสามารถลงทะเบียนเรียนซึ่งกันและกันได้มากถึง 4 วิชา

**อ้างอิง**

**แหล่งข้อมูลอื่น**
  เว็บไซต์มหาวิทยาลัยบราวน์-  สมาคมนักเรียนไทยมหาวิทยาลัยบราวน์ date=2007-01-04 

บราวน์
Oracle

Oracle สามารถหมายถึง- ออราเคิล คอร์ปอเรชั่น บริษัทซอฟต์แวร์ระบบจัดการฐานข้อมูลขนาดใหญ่- ออราเคิล (ตัวละคร) ตัวละครผู้หยั่งรู้ในเรื่องเดอะเมทริกซ์
ความหมายของ Oracle
Oracle (ภาษาไทย อ่านว่า ออราเคิล) คือ Object – Relational Database Management System (ORDBMS) มีความสามารถทำงานได้ทั้งในรูปแบบ Rational และบางคุณสมบัติของ Object Oriented เป็นผลิตภัณฑ์จากบริษัทออราเคิล และยังเป็น RDBMS เชิงพาณิชย์ตัวแรกของโลก ออราเคิลเซิร์ฟเวอร์ มีความสามารถโดดเด่นในด้าน การจัดการฐานข้อมูล มีความน่าเชื่อถือสูง (reliable) ด้วยเทคโนโลยี Rollback Segment ซึ่งเป็นลิขสิทธิ์ของบริษัทออราเคิล- เทพพยากรณ์ หรือผู้หยั่งรู้ดินฟ้า
กุร็อยช์

กุร็อยช์ (قُرَيْشٌ) เป็นกลุ่มตระกูลอาหรับที่เคยอาศัยและควบคุมมักกะฮ์กับกะอ์บะฮ์ นบีมุฮัมมัดเกิดในตระกูลฮาชิมของเผ่านี้ ถึงกระนั้น  ชาวกุเรชหลายคนต่อต้านมุฮัมมัดอย่างมากจนกระทั่งทั้งเผ่าเข้ารับอิสลามในประมาณ ค.ศ. 630 หลังจากนั้น ตำแหน่งผู้นำของสังคมมุสลิมจึงส่งผ่านสมาชิกเผ่ากุร็อยช์ เช่นเดียวกันกับกรณีของรัฐเคาะลีฟะฮ์รอชิดีน, อุมัยยะฮ์, อับบาซียะฮ์ และอ้างว่ารวมรัฐเคาะลีฟะฮ์ฟาฏิมียะฮ์ด้วย

**ชื่อ**
ข้อมูลระบุต้นตอของชื่อกุร็อยช์นั้นแตกต่างกัน มีทฤษฎีหนึ่งระบุว่าศัพท์นี้เป็นรูปสั้น (diminutive form) ของ qirsh (ฉลาม) ฮิชาม อิบน์ อัลกัลบี ผู้สืบสวนวงศ์วานในคริสต์ศตวรรษที่ 9 ยืนยันว่าไม่มีผู้ก่อตั้งเผ่ากุร็อยช์ แต่ชื่อนี้มีที่มาจาก taqarrush ในภาษาอาหรับที่แปลว่า "เข้ามาด้วยกัน" หรือ "สมาคม" กุร็อยช์ได้รับชื่อเผ่าเมื่อกุศ็อยย์ อิบน์ กิลาบ ลูกหลานรุ่นที่ 6 ของฟิฮร์ อิบน์ มาลิก รวมญาติของเขาและยึดครองกะอ์บะฮ์ ก่อนหน้านั้น ลูกหลานของฟิฮร์อาศัยอยู่กระจัดกระจาย เป็นกลุ่มชนร่อนเร่ในบรรดาญาติของกินานะฮ์#tag:ref|ลำดับวงศ์ตระกูลของกุศ็อยย์: กุศ็อยย์ อิบน์ กิลาบ อิบน์ มุรเราะฮ์ อิบน์ กะอบ์ อิบน์ ลุอัยย์ อิบน์ ฆอลิบ อิบน์ ฟิฮร์|group=note นิสบะฮ์ของกุร็อยช์คือ กุเราะชี ถึงแม้ว่าในช่วงศตวรรษแรกของอุมมะฮ์อิสลาม ชาวเผ่ากุร็อยช์ส่วนใหญ่ยังคงระบุนิสบะฮ์เป็นตระกูลของตนเองแทนชื่อเผ่า หลังจากนั้น (โดยเฉพาะหลังคริสต์ศตวรรษที่ 13) ลูกหลานชาวกุร็อยช์ที่อ้างสิทธิ์เริ่มใช้นิสบะฮ์ 'กุเราะชี

**ประวัติ**

**ต้นกำเนิด**
บรรพบุรุษของเผ่ากุร็อยช์คือฟิฮร์ อิบน์ มาลิก ซึ่งตามข้อมูลจากธรรมเนียมอาหรับ มีชื่อตามลำดับวงศ์ตระกูลแบบเต็ม ดังนี้: ฟิฮร์ อิบน์ มาลิก อิบน์ อันนัฎร์ อิบน์ กินานะฮ์ อิบน์ คุซัยมะฮ์ อิบน์ มุดริกะฮ์ อิบน์ อิลยาส อิบน์ มุฎ็อร อิบน์ นิซาร อิบน์ มะอัดด์ อิบน์ อัดนาน นั่นทำให้ฟิฮร์อยู่ในเผ่ากินานะฮ์และสืบเชื้อสายที่มีต้นตอจากอัดนาน บิดากึ่งตำนานของ "ชาวอาหรัยตอนเหนือ"

**หมายเหตุ**

**อ้างอิง**

**บรรณานุกรม**
 url=https://books.google.com/books?id=l5__AwAAQBAJ&pg=PA51- cite encyclopedia|last1=Fück|first1=J. W.|editor1=Lewis, B |editor2=Pellat, Ch |editor3=Schacht, J.|encyclopedia=Encyclopedia of Islam |volume=2 C–G|edition=2nd|date=1965|publisher=Brill|location=Leiden|isbn=90-04-07026-5|title=Fidjār|pages=883–884- url=https://books.google.com/books?id=9J2CAgAAQBAJ&pg=PA21- url=https://books.google.com/books?id=tdb6F1qVDhkC&pg=PA13- cite encyclopedia|article=Kuraysh|last=Watt|first=W. Montgomery|author-link=W. Montgomery Watt|encyclopedia=Encyclopedia of Islam |volume=V: Khe–Mahi |edition=New |publisher=Brill|location=Leiden and New York|year=1986|isbn=90-04-07819-3|pages=434–435
หมวดหมู่:บุคคลในศาสนาอิสลาม
เปเปอร์ครีต

เปเปอร์ครีต (papercrete) เป็นวัสดุก่อสร้างชนิดใหม่คล้ายกับคอนกรีต โดยเปเปอร์ครีตใช้ส่วนผสมของเยื่อกระดาษผสมกับ ปูนพอร์ตแลนด์ หรือวัสดุอื่นเช่น ทราย ดิน หรือแม้แต่ขี้เลื่อย โดยกระดาษที่นำมาใช้จะเป็นกระดาษรีไซเคิล เปเปอร์ครีตเป็นลักษณะของหลักการวัสดุยั่งยืน 

**แหล่งข้อมูลอื่น**
  อะไรคือ เปเปอร์ครีต 
หมวดหมู่:วัสดุก่อสร้าง
อวสานวิทยา

อวสานวิทยา หรือ โลกาวินาศศาสตร์ (Eschatology) เป็นการศึกษาเหตุการณ์ที่จะเป็นจุดสิ้นสุดของประวัติศาสตร์โลก หรือชะตากรรมสุดท้ายของมนุษยชาติ ซึ่งโดยทั่วไปแล้วจะหมายถึงการสิ้นสุดของทั้งจักรวาล

**อ้างอิง**

หมวดหมู่:ความเชื่อ
หมวดหมู่:วัน
ปิ่นโต

ปิ่นโตของอินเดีย
ปิ่นโต เป็นภาชนะชนิดหนึ่งสำหรับบรรจุอาหาร ประกอบด้วยภาชนะรูปทรงกระบอกซ้อนกันเป็นชั้นๆ มีโครงเป็นโลหะเรียกว่าขาร้อยตรงส่วนหูสองข้าง หิ้วได้ มักจะมีตั้งแต่ 2 ชั้นขึ้นไป ลักษณนามเรียก "เถา"

**ที่มา**
เดิมมีการเข้าใจผิดว่า "ปิ่นโต" มาจากคำว่า "ปินโต" ในภาษาโปรตุเกส แต่โสมทัต เทเวศร์ (นามปากกาของ ส.พลายน้อย หรือ สมบัติ พลายน้อย) นักภาษาศาสตร์ เห็นแย้งว่า น่าจะเป็นการจำไขว้เขวกับฝรั่งโปรตุเกสที่เข้ามาอยู่เมืองไทยสมัยกรุงศรีอยุธยา ชื่อ ฟืร์เนา เมงดึช ปิงตู (Fernão Mendes Pinto) จึงทำให้เชื่อคล้อยตามกันมาก ความจริงแล้วตามพจนานุกรมภาษาโปรตุเกส คำว่า "Pinto" หมายถึงลูกไก่ ดังนั้นภายหลังส่วนใหญ่ลงความเห็นสอดคล้องกันว่าน่าจะมาจากคำว่า "เบนโต" (弁当) ในภาษาญี่ปุ่น ซึ่งหมายถึง ข้าวกล่อง ซึ่งอาจจะผ่านมาจากภาษาจีน คำว่า "เปี้ยนตัง" (便當, biàndāng)

**การใช้งาน**
ปิ่นโตชั้นล่างสุดมักจะมีขนาดใหญ่กว่าชั้นอื่นๆ เล็กน้อย นิยมใส่ข้าว ส่วนชั้นอื่นๆ อาจใส่กับข้าว ขนม หรืออื่นๆ ก็ได้
ปิ่นโตนิยมใช้ใส่อาหารสำหรับนักเรียนนำไปรับประทานตอนกลางวัน หรือผู้ที่ทำงานนอกบ้าน นอกจากนี้แล้วพุทธศาสนิกชนยังนิยมบรรจุอาหารใส่ปิ่นโตเพื่อนำไปถวายพระตอนเช้า หรือกลางวัน ขณะที่ร้านอาหารที่บริการส่งถึงบ้าน ก็นิยมใช้ปิ่นโตใส่อาหาร 

**ดูเพิ่ม**
 เบนโต

**อ้างอิง**
หมวดหมู่:อาหาร
หมวดหมู่:บรรจุภัณฑ์
เหล้าใหม่

เหล้าใหม่ เป็นนิยายวิทยาศาสตร์ แปล ในฉบับภาษาไทยรวมอยู่ใน รวมเรื่องสั้น ดอกไม้สำหรับอัลเจอนอน 
เหล้าใหม่เป็นเรื่องเกี่ยวกับ โครงการวิทยาศาสตร์ 2 โครงการ ที่ทำให้คู่รักต้องแยกจากกัน คนหนึ่งไปกับโครงการโปรซายคอน ซึ่งเป็นการเดินทางไปดาวเคราะห์ที่ห่างไกลในอวกาศด้วยความเร็วใกล้แสง ซึ่งเมื่อกลับมาเวลาบนโลกก็จะผ่านไป 80 ปี ในขณะที่อีกคนอยู่บนโลกเพื่อทดลอง project x ที่จะเปลี่ยนทุกคนบนโลกให้กลายเป็นมนุษย์ที่มีโทรจิต  เมื่อผู้เดินทางกลับมา ก็พบว่าโลกไม่ใช่โลกที่เค้ารู้จักหรือคาดไว้โดยสิ้นเชิง
หมวดหมู่:บันเทิงคดีแนววิทยาศาสตร์
สุดสิ้นกลิ่นน้ำนม

สุดสิ้นกลิ่นน้ำนม เป็นนิยายวิทยาศาสตร์ แปลจาก Childhood's End ของ อาร์เทอร์ ซี. คลาร์ก เคยถูกตีพิมพ์เป็นนิตยสารสเปคตรัมฉบับที่ 9 เป็นเรื่องเกี่ยวกับอนาคตของมนุษยชาติ เมื่อมีสิ่งมีชีวิตอันทรงพลานุภาพจากอวกาศอันไกลโพ้น ที่เรียกกันว่าพวกเทพ มาควบคุม มาปรับแต่ง ให้มนุษย์พ้นจากจุดจบจากภัยทั้งหลายที่พวกมนุษย์เองเป็นผู้ก่อมันขึ้นมา จนสามารถมีวิวัฒนาการไปสู่สิ่งที่เหนือกว่าขึ้นไป แต่ลึกๆลงไปนั้น จุดมุ่งหมายของพวกเทพก็ยังเป็นที่คลางแคลงใจของมนุษย์จำนวนหนึ่ง ว่าจริงๆแล้วพวกเทพมีวัตถุประสงค์อะไรอย่างอื่นอีกหรือไม่

**เกร็ด**
งานเขียนของโทริยาม่า อากิระ เรื่อง ดราก้อนบอล ได้อิทธิพลส่วนหนึ่งมาจากเรื่อง Childhood's End ที่ พระเจ้า และซาตานในเรื่อง มีหน้าตาเหมือนกัน 

**อ้างอิง**
หมวดหมู่:อาร์เทอร์ ซี. คลาร์ก
หมวดหมู่:บันเทิงคดีแนววิทยาศาสตร์
หมวดหมู่:วรรณกรรมภาษาอังกฤษ
หมวดหมู่:วรรณกรรมแปล
มิกะ อาริซากะ

มิกะ อาริซากะ (Arisaka Mika) เป็นนักร้องแนวกอสเปล ที่มีชื่อเสียงคนหนึ่งของประเทศญี่ปุ่น เกิดเมื่อวันที่ 26 สิงหาคม พ.ศ. 2517 ที่เมืองคามากูระ จังหวัดคานางาวะ มีผลงานเพลงออกมาแล้วมากมาย โดยส่วนใหญ่จะเป็นเพลงประกอบภาพยนตร์อนิเมะ 

**ประวัติ**
มิกะ อาริซากะ สำเร็จการศึกษาทางด้านดนตรี เมื่อปี ค.ศ. 1998 จาก Berklee College Of Music ที่เมืองบอสตัน รัฐแมสซาชูเซตส์ ประเทศสหรัฐอเมริกา จากนั้นเมื่อกลับมาญี่ปุ่นในปี ค.ศ. 1999 เธอก็เซ็นสัญญาเข้าสังกัด วิคเตอร์ เอนเตอร์เทนเมนต์ และได้ออกซิงเกิลแรก "dis-" ซึ่งเป็นเพลง Opening ของอนิเมะเรื่อง มุเก็น โนะ รีไวอัส (Infinite Ryvius) ต่อมาในปี ค.ศ. 2003 เธอก็ได้ก่อตั้งวง Mika Arisaka & The Revelations ออกแสดงตามไลฟ์เฮ้าส์หลายๆ แห่ง และจากนั้นก็เข้าร่วมเป็นสมาชิกในวง Reggae Disco Rockers (ชื่อย่อ R.D.R.) ปัจจุบันผลงานเดี่ยวล่าสุดของเธอคือ ซิงเกิล "Life Goes On" ซึ่งเป็นเพลง Ending ที่ 2 ของอนิเมะเรื่อง กันดั้มซี้ดเดสทินี  ที่สามารถไต่ขึ้นไปได้ถึงอันดับ 3 ในชาร์ตออริคอน (รายวัน) ของประเทศญี่ปุ่น 

**ผลงาน**

**ซิงเกิล**
 dis- / Yume wo Sugitemo (dis- / 夢を過ぎても) 
 เพลง OP ของภาพยนตร์อนิเมะเรื่อง มุเก็น โนะ รีไวอัส  ออกวางจำหน่ายเมื่อ 21 ตุลาคม ค.ศ. 1999 - dis- (ENGLISH Version) 
 เพลง dis- ในเวอร์ชันภาษาอังกฤษ ออกวางจำหน่ายเมื่อ 23 มีนาคม ค.ศ. 2000 - Getsumei Fuuei (月迷風影) 
 เพลง ED ของภาพยนตร์อนิเมะเรื่อง 12 อาณาจักรเทพยุทธ ออกวางจำหน่ายเมื่อ 22 พฤษภาคม ค.ศ. 2002- Life Goes On 
 เพลง ED ของภาพยนตร์อนิเมะเรื่อง กันดั้มซี้ดเดสทินี ออกวางจำหน่ายเมื่อ 2 กุมภาพันธ์ ค.ศ. 2005

**อัลบั้ม**
 Over The Dream ออกวางจำหน่ายเมื่อ 21 เมษายน ค.ศ. 2000

**แหล่งข้อมูลอื่น**
  Mika Arisaka@Victor Entertainment-  Mika Arisaka & The Revelations date=2005-12-18 
หมวดหมู่:นักร้องญี่ปุ่น
หมวดหมู่:บุคคลจากคามากูระ
27

27 (ยี่สิบเจ็ด) เป็นจำนวนธรรมชาติที่อยู่ถัดจาก 26 (ยี่สิบหก) และอยู่ก่อนหน้า 28 (ยี่สิบแปด) 

**คำเติมนำหน้า**
 ภาษากรีก - heptaicosa-- ภาษาละติน - septaviginti-

**ความหมาย**
 27 เป็นเลขอะตอมของ โคบอลต์

**ในทางคณิตศาสตร์**
หมวดหมู่:จำนวนเต็ม
อาร์เอสเอ

อาร์เอสเอ (RSA) คือขั้นตอนวิธีสำหรับการเข้ารหัสลับแบบกุญแจอสมมาตร (public-key encryption)  เป็นขั้นตอนวิธีแรกที่ทราบว่าเหมาะสำหรับลายเซ็นดิจิทัลรวมถึงการเข้ารหัส เป็นหนึ่งในความก้าวหน้าครั้งใหญ่ครั้งแรกในการเข้ารหัสแบบกุญแจสาธารณะ อาร์เอสเอยังคงใช้ในโพรโทคอลสำหรับการพาณิชย์อิเล็กทรอนิกส์ และเชื่อว่ามีความปลอดภัยถ้ามีคีย์ที่ยาวพอ

**ประวัติ**
ขั้นตอนวิธีได้ถูกอธิบายเมื่อ พ.ศ. 2520 โดย รอน ริเวสต์ (Ron Rivest) อาดี ชามีร์ (Adi Shamir) และเล็น แอเดิลแมน (Len Adleman) ที่ MIT โดยที่ RSA มาจากนามสกุลของทั้ง 3 คน เป็นที่เล่ากันว่า คิดค้นระหว่างพิธีกรรมทางศาสนาของชาวยิว (Passover seder) ในเมืองสเกเน็กตาดี รัฐนิวยอร์ก (Schenectady, NY)
คลิฟฟอร์ด ค็อกส์ (Clifford Cocks) นักคณิตศาสตร์ชาวอังกฤษที่ทำงานใน GCHQ ได้อธิบายระบบที่เหมือนกันในเอกสารภายใน เมื่อพ.ศ. 2516 เนื่องจากในตอนนั้น จะต้องใช้คอมพิวเตอร์ราคาแพงเพื่อนำไปใช้จริง จึงถือเป็นความแปลกใหม่ และเท่าที่ปรากฏต่อสาธารณะ ไม่เคยใช้งานจริง นอกจากนี้ การค้นพบครั้งนี้ ไม่ถูกเปิดเผยจนถึงพ.ศ. 2540 เนื่องจากได้จัดเป็นความลับ
ขั้นตอนวิธีนี้ได้จดสิทธิบัตรโดย MIT เมื่อพ.ศ. 2526 ในสหรัฐอเมริกา เป็น สิทธิบัตรหมายเลข 4,405,829 ซึ่งได้สิ้นสุดเมื่อ 21 กันยายน พ.ศ. 2543 เนื่องจากขั้นตอนวิธีได้พิมพ์แล้วก่อนที่จะจดสิทธิบัตร กฎหมายในส่วนอื่น ๆ ของโลกทำให้ไม่สามารถจดสิทธิบัตรที่อื่นได้ และในกรณีที่ผลงานของค็อกส์ได้เป็นที่รู้จักกันในสาธารณะ การจดสิทธิบัตรในสหรัฐฯก็ไม่สามารถจะกระทำได้เช่นกัน 

**Operation**
 กำหนดจำนวน เฉพาะ p และ q- ให้ n = p*q- z = (p-1)*(q-1)- e
import random
def is_prime(num):
if num == 2:
return True
if num  0:
temp1 = temp_z // e
temp2 = temp_z - temp1 * e
temp_z = e
e = temp2
x = x2 - temp1 * x1
y = d - temp1 * y1
x2 = x1
x1 = x
d = y1
y1 = y
if temp_z == 1:
return d + z 
def generate_keypair(p, q):
if not (is_prime(p) and is_prime(q)):
raise ValueError('Both numbers must be prime.')
elif p == q:
raise ValueError('p and q cannot be equal')
n = p * q
z = (p - 1) * (q - 1)
e = random.randrange(1, n)
g = gcd(e, z)
while g != 1:
e = random.randrange(1, n)
g = gcd(e, z)
d = multiplicative_inverse(e, z)
return (e,n),(d,n)
โค้ดในส่วนของการเข้ารหัส
def encrypt(key,plainText):
e, n = key
cipherText = ""
for i in range(len(plainText)):
cipherText += chr(((ord(plainTexti) ** e) % n))
return cipherText
โค้ดในส่วนของการถอดรหัส
def decrypt(key, cipherText):
d, n = key
plainText = ""
for i in range(len(cipherText)):
plainText += chr(((ord(cipherTexti) ** d) % n))
return plainText
หมวดหมู่:การเข้ารหัส
ราศีเมถุน

ราศีเมถุน หรือ ราศีมิถุน (Gemini จากgeminī แปลว่า "ฝาแฝด" (พหูพจน์)) เป็นราศีที่ 3 ตามตำราของโหราศาสตร์ตะวันตก อยู่ระหว่างราศีพฤษภกับราศีกรกฎ ช่วงวันที่ครอบคลุมของราศีเมถุนนั้น ในแบบสายนะจะครอบคลุมระหว่างวันที่ 21 พฤษภาคม ถึง 21 มิถุนายน ส่วนแบบนิรายนะจะครอบคลุมระหว่างวันที่ 16 มิถุนายน ถึง 15 กรกฎาคม สัญลักษณ์ของราศีนี้มีที่มาจากพี่น้องฝาแฝดแคสเตอร์และพอลลักซ์ในเทพปกรณัมกรีกและโรมัน

**อ้างอิง**
Jeff Mayo, Teach Yourself Astrology, pp 38-41, Hodder and Stoughton, London, 1979 
*The Diagram Group, The Little Giant Encyclopedia of The Zodiac, p 171, Sterling Publishing Company, New York, 1997 
หมวดหมู่:ราศี
ราศีตุล

ราศีตุล หรือ ราศีดุล (Libra จากlībra แปลว่า "คันชั่ง, ตราชู") เป็นราศีที่ 7 ตามตำราของโหราศาสตร์ตะวันตก อยู่ระหว่างราศีกันย์กับราศีพิจิก มีสัญลักษณ์เป็นคันชั่งหรือตราชู ช่วงวันที่ครอบคลุมของราศีตุลนั้น ในแบบสายนะจะครอบคลุมระหว่างวันที่ 24 กันยายน ถึง 23 ตุลาคม ส่วนแบบนิรายนะจะครอบคลุมระหว่างวันที่ 16 ตุลาคม ถึง 15 พฤศจิกายน

**อ้างอิง**
Jeff Mayo, Teach Yourself Astrology, pp 38-41, Hodder and Stoughton, London, 1979 
*The Diagram Group, The Little Giant Encyclopedia of The Zodiac, p 171, Sterling Publishing Company, New York, 1997 
หมวดหมู่:ราศี
ราศีกุมภ์

ราศีกุมภ์ (Aquarius จากaquārius แปลว่า "คนขนส่งน้ำ" (อาชีพในสมัยโบราณ)) เป็นราศีที่ 11 ตามตำราของโหราศาสตร์ตะวันตก อยู่ระหว่างราศีมกรกับราศีมีน มีสัญลักษณ์เป็นผู้ชายแบกหม้อน้ำ ช่วงวันที่ครอบคลุมของราศีกุมภ์นั้น ในแบบสายนะจะครอบคลุมระหว่างวันที่ 21 มกราคม ถึง 19 กุมภาพันธ์ ส่วนแบบนิรายนะจะครอบคลุมระหว่างวันที่ 15 กุมภาพันธ์ ถึง 14 มีนาคม

**อ้างอิง**
 Jeff Mayo, Teach Yourself Astrology, pp 38-41, Hodder and Stoughton, London, 1979 - The Diagram Group, The Little Giant Encyclopedia of The Zodiac, p 171, Sterling Publishing Company, New York, 1997 
หมวดหมู่:ราศี
ราศีกรกฎ

ราศีกรกฎ (Cancer จากcancer แปลว่า "ปู") เป็นราศีที่ 4 ตามตำราของโหราศาสตร์ตะวันตก อยู่ระหว่างราศีเมถุนกับราศีสิงห์ มีสัญลักษณ์เป็นปูหรือกุ้ง ช่วงวันที่ครอบคลุมของราศีกรกฎนั้น ในแบบสายนะจะครอบคลุมระหว่างวันที่ 22 มิถุนายน ถึง 22 กรกฎาคม ส่วนแบบนิรายนะจะครอบคลุมระหว่างวันที่ 16 กรกฎาคม ถึง 15 สิงหาคม

**อ้างอิง**
Jeff Mayo, Teach Yourself Astrology, pp 38-41, Hodder and Stoughton, London, 1979 
*The Diagram Group, The Little Giant Encyclopedia of The Zodiac, p 171, Sterling Publishing Company, New York, 1997 
หมวดหมู่:ราศี
ราศีพิจิก

ราศีพิจิก หรือ ราศีพฤศจิก พฺรึด-สะ-จิก (Scorpius, Scorpio จากscorpius, scorpiō แปลว่า "แมงป่อง") เป็นราศีที่ 8 ตามตำราของโหราศาสตร์ตะวันตก อยู่ระหว่างราศีตุลกับราศีธนู มีสัญลักษณ์เป็นแมงป่อง (บางตำราเป็นนกอินทรีหรืองู)  ช่วงวันที่ครอบคลุมของราศีพิจิกนั้น ในแบบสายนะจะครอบคลุมระหว่างวันที่ 24 ตุลาคม ถึง 22 พฤศจิกายน ส่วนแบบนิรายนะจะครอบคลุมระหว่างวันที่ 16 พฤศจิกายน ถึง 15 ธันวาคม

**อ้างอิง**
 Jeff Mayo, Teach Yourself Astrology, pp 38-41, Hodder and Stoughton, London, 1979 - The Diagram Group, The Little Giant Encyclopedia of The Zodiac, p 171, Sterling Publishing Company, New York, 1997 
หมวดหมู่:ราศี
ราศีมีน

ราศีมีน (Pisces จากpiscēs แปลว่า "ปลา" (พหูพจน์)) เป็นราศีสุดท้ายตามตำราของโหราศาสตร์ตะวันตก อยู่ระหว่างราศีกุมภ์กับราศีเมษ มีสัญลักษณ์เป็นปลา 2 ตัว ช่วงวันที่ครอบคลุมของราศีมีนนั้น ในแบบสายครอบคลุมระหว่างวันที่ 20 กุมภาพันธ์ ถึง 20 มีนาคม ส่วนแบบนิรายครอบคลุมระหว่างวันที่ 15 มีนาคม ถึง 14 เมษายน

**อ้างอิง**
Jeff Mayo, Teach Yourself Astrology, pp 38-41, Hodder and Stoughton, London, 1979 
*The Diagram Group, The Little Giant Encyclopedia of The Zodiac, p 171, Sterling Publishing Company, New York, 1997 
หมวดหมู่:ราศี
ขอทาน

ไฟล์:Viejita.jpg|thumb|right|250px|ขอทานนางหนึ่งในประเทศเม็กซิโก
ขอทาน เป็นบุคคลที่ดำรงชีวิตโดยขอรับบริจาคเศษเงินของผู้ที่สัญจรไปมา (ส่วนวณิพกไม่ใช่ขอทาน) มักพบในที่คนสัญจรพลุกพล่านมากที่ สะพานลอย
ลักษณะทั่วไปขอทานจะแต่งตัวโทรมด้วยเสื้อผ้าเก่า ๆ หรือ ขาดวิ่น ดูเป็นที่น่าสงสาร และมี ขัน หรือ อุปกรณ์เพื่อรับเงินบริจาคบางคนก็เป็นคนพิการ ซึ่งไม่สามารถทำมาหากินอย่างอื่นได้
หมวดหมู่:ความยากจน
หมวดหมู่:อาชีพ
หมวดหมู่:ภาวะไร้ที่อยู่อาศัย
อาบอบนวด

ไฟล์:Sayuri-Complex,-Chiang-Mai,-Thailand.jpg|thumb|ซายูริ คอมเพล็กซ์ สถานบริการอาบอบนวดแห่งหนึ่งในจังหวัดเชียงใหม่ ในช่วงกลางวัน
อาบอบนวด หรือ โรงนวด เป็นสถานบริการประเภทหนึ่ง ที่มีพนักงานนวด หรือเรียกกันทั่วไปว่าหมอนวด ไว้คอยบริการลูกค้า ซึ่งคำว่าอาบอบนวดนั้นจะหมายถึงสถานบริการที่ให้บริการคล้ายกับซ่องแต่ใช้คำว่านวดแทนที่สำหรับประเทศที่การขายบริการทางเพศเป็นสิ่งผิดกฎหมาย เช่น สหรัฐอเมริกา ประเทศไทย ประเทศแคนาดา ประเทศออสเตรเลีย ประเทศเกาหลีใต้ และในอีกหลายประเทศ
อย่างไรก็ตามโรงนวดทุกแห่งไม่จำเป็นต้องมีการขายบริการทางเพศ

**ประวัติศาสตร์**

**อาบอบนวดในประเทศไทย**

**รูปแบบการบริการ**
บริการอาบอบนวดโดยทั่วไปจะมีลูกค้าเป็นผู้ชาย เมื่อลูกค้าเข้าไปภายในจะมีตู้กระจกซึ่งมีพนักงานสาว (หมอนวด) ติดเบอร์นั่งอยู่ อันเป็นที่มาของเพลงนางงามตู้กระจก ด้านหน้าจะมีบริกรที่เรียกว่า คนเชียร์แขก คอยแนะนำ เพื่อเลือกพนักงาน แล้วขึ้นห้องเพื่อรับบริการ - นั่งสนทนา- อาบน้ำ- นวดตัว- อบซาวน่า
การเปิดสถานบริการอาบอบนวดในประเทศไทย ถูกจัดให้อยู่ในส่วนของสถานบริการทั่วไป ซึ่งไม่ผิดกฎหมาย แต่ในปัจจุบันธุรกิจอาบอบนวดยังคงเป็นธุรกิจที่เรียกว่า ธุรกิจสีเทา เพราะมักจะมีการค้าประเวณีแอบแฝงอยู่เสมอ ๆ โดยการขายบริการทางเพศของผู้ให้บริการถือเป็นการตกลงกันเองระหว่างผู้ขายและผู้ซื้อ และถือเป็นความเข้าใจกันว่าไม่เกี่ยวข้องกับทางสถานบริการ
ปัจจุบันสถานบริการอาบอบนวดเกินกว่า 90%  เปิดกิจการอาบอบนวดบังหน้า แต่จริง ๆ แล้ว เป็นสถานบริการที่มีการค้าประเวณีอย่างถูกกฎหมาย สังคมไทยบางส่วนให้การยอมรับ ไม่มีใครคนใดยกเรื่องนี้ขึ้นมาและแก้ไขอย่างเป็นรูปธรรม
นอกจากนี้ สถานบริการอาบอบนวดบางแห่ง  ยังมีการให้บริการพาสาว ๆ ในอาบอบนวด ออกไปนอกร้าน หรือเรียกอีกอย่างว่าไซด์ไลน์ (sideline) สาวไซด์ไลน์จะให้บริการออกนอกสถานที่ ไปเที่ยวกับลูกค้าได้ตามที่ลูกค้าต้องการ แต่จะมีค่าตัวที่สูงมาก

**อ้างอิง**
  isbn =  	

**ดูเพิ่ม**
 โซปแลนด์ ธุรกิจที่มีรูปแบบคล้ายอาบอบนวดของประเทศญี่ปุ่น- การค้าประเวณี- การนวดเพื่อความสุนทรียะทางเพศ- รายชื่อสถานบริการอาบอบนวดในประเทศไทย
หมวดหมู่:ธุรกิจสถานบันเทิง
หมวดหมู่:ธุรกิจบริการ
หมวดหมู่:อุตสาหกรรมทางเพศ
การอาบน้ำ

ภาพสีเทียนการอาบน้ำ
อาบน้ำ เป็นกิจวัตรอย่างหนึ่งของมนุษย์ เพื่อจะชำระสิ่งสกปรกออกจากร่างกาย โดยใช้น้ำเป็นตัวช่วย ผลอีกอย่างคือร่างกายได้รับความชุ่มชื่น และรู้สึกสดชื่น
หมวดหมู่:การเปลือยกาย
หมวดหมู่:กิจวัตรของมนุษย์
หมวดหมู่:การอาบน้ำ
วณิพก

ไฟล์:Lisbon Beggar.jpg|thumb|right|250px|วณิพกผู้หนึ่งในกรุงลิสบอน ประเทศโปรตุเกส
วณิพก  (Minstrel) หมายถึง คนที่ขับกล่อมผู้คนที่สัญจรด้วยเสียงเพลง บางคนก็ตีกลอง เป่าแคน ตามแต่ความสามารถ ในอดีตมีการแต่งเพลงขอทานเพื่อร้องแลกเงินอีกด้วย

**รากศัพท์**
คำว่า  ”วณิพก” หรือ “วนิพก”  รากศัพท์มาจากภาษาบาลี - สันสกฤตของอินเดีย ไม่ใช่คำไทยแท้ดั้งเดิม หมายถึง คนที่ร้องเพลงและคนที่บรรเลงเพลงขอทาน ในประเทศไทยเข้าใจว่าการรับเอาคำเหล่านี้มาใช้ มีความสัมพันธ์เกี่ยวข้องกับเรื่องราวในพระพุทธศาสนา โดยเห็นได้จากคัมภีร์พระไตรปิฎกในพระพุทธศาสนา ที่ได้รับอิทธิพลในการนำคำของภาษาบาลี-สันสกฤต ของอินเดียเข้ามาใช้ในสังคมไทย ดังเช่นที่ปรากฏในพระสุตันตปิฎก ในหมวดอวุฎฐิกสูตร ซึ่งพูดถึงบุคคลต่างๆที่สัมพันธ์กับการปฏิบัติทาน ได้แก่สมณะชีพราหมณ์ คนกำพร้า คนเดินทาง วณิพก และยาจก ซึ่งถือว่าเป็นชนชั้นที่ต่ำต้อย อดอยากและ เร่ร่อน ที่มนุษย์ร่วมโลกจะต้องให้การสงเคราะห์ช่วยเหลือ (พระไตรปิฏกฉบับสยามรัฐ เล่มที่ 25 บรรทัดที่ 5864-5901 ,พ.ศ. 2468-2473 หน้าที่ 258-260)

**พ.ร.บ.ควบคุมการขอทาน**
ร้อยเอกนายแพทย์ยงยุทธ มัยลาภ โฆษกประจำสำนักนายกรัฐมนตรี กล่าวภายหลังการประชุม ครม. ว่า ครม.เห็นชอบ พ.ร.บ.ควบคุมการขอทาน โดยให้กระทรวงพัฒนาสังคมและความมั่นคงของมนุษย์ (พม.) ดำเนินการแก้ไขจัดระเบียบขอทาน ยกเลิก พ.ร.บ. ขอทาน พ.ศ. 2484 
ทั้งนี้มีการตั้งคณะกรรมการควบคุมการขอทาน ห้ามมิให้บุคคลใดทำการขอทาน พร้อมการระบุลักษณะผู้ที่เป็นขอทาน อาทิ การกระทำที่ให้ผู้อื่นมอบทรัพย์สินให้โดยไม่ได้มีการทำงานตอบแทนหรือด้วยทรัพย์สินใด การกระทำใดให้ผู้อื่นเกิดความสงสารโดยไม่ได้มีการทำงานตอบแทนหรือด้วยทรัพย์สินใด รวมถึงไม่ให้มีการแสดงในที่สาธารณะ โดยขอรับทรัพย์สินตามผู้ฟังสมัครใจ ซึ่งการเล่นดนตรีในที่สาธารณะ ต้องมีการขออนุญาตต่อเจ้าพนักงานในท้องถิ่นนั้นก่อน และกฎกระทรวงต้องมีการกำหนดพื้นที่ในการแสดงด้วย 

**อ้างอิง**
หมวดหมู่:มายากล
หมวดหมู่:อาชีพ
เครื่องเสียง

เครื่องเสียง หมายถึง เครื่องใช้ไฟฟ้าหรือเครื่องมืออิเล็กทรอนิกส์ชนิดหนึ่ง ที่ทำหน้าที่ขยายสัญญาณเสียง หรือเกี่ยวข้องกับกระบวนการขยายเสียง ถ่ายทอดเสียง กระจายเสียง เป็นต้น ในภายหลังยังนิยมเรียกรวมถึงอุปกรณ์ที่เกี่ยวกับสัญญาณภาพด้วย 

**ประเภทของเครื่องเสียง**
เครื่องเสียงนั้นมีด้วยกันหลายประเภท โดยอาจแบ่งตามลักษณะการทำงานได้ดังนี้ 
 อุปกรณ์แหล่งสัญญาณ: เป็นอุปกรณ์ต้นสัญญาณ โดยอาจเป็นแหล่งกำเนิดสัญญาณเอง หรือรับสัญญาณจากคลื่นวิทยุก็ได้ เช่น
: เครื่องเล่นแผ่นเสียง เครื่องเล่นเทปคาสเซ็ต เครื่องเล่นซีดี เครื่องเล่นดีวีดี 
: เครื่องรับวิทยุ เครื่องรับโทรทัศน์, เครื่องรับสัญญาณดาวเทียม
 อุปกรณ์ปรับแต่งสัญญาณ : ขยายสัญญาณ หรือแปลงสัญญาณ แล้วแต่การใช้งาน เช่น
: ปรีแอมปลิไฟเออร์, เพาเวอร์แอมปลิไฟเออร์, อีควอไลเซอร์, มิกเซอร์, เซอราวด์ซาวด์โปรเซสเซอร์
 อุปกรณ์กระจายเสียง : เป็นส่วนท้ายสุดของระบบเครื่องเสียง เป็นตัวถ่ายทอดผลลัพธ์สุดท้ายออกมา ซึ่งก็คือ ลำโพง นั่นเอง
อย่างไรก็ตาม ยังมีอุปกรณ์อื่นๆ ในระบบเครื่องเสียงอีกมากมาย เช่น ไมโครโฟน, สายเคเบิล, สายสัญญาณ เป็นต้น

**ชนิดของเครื่องเสียง**
 แบบใช้ทรานซิสเตอร์ : เป็นแบบที่นิยมใช้แบบหนึ่งเพราะเบอร์ของทรานซิสเตอร์ที่จะมาใช้งานมีมาก สามารถเลือกและสามารถออกแบบวงจรได้กว้าง คุณภาพของเสียงดี อัตราขยายสูงและความผิดเพี้ยนต่ำ ปัญหาการซ่อมไม่ยุ่งยาก อะไหล่หาได้ง่ายและแบบดั่งเดิมที่ใช้กันมานาน รู้จักละใช้แพร่หลายทั่วไป จุดเด่นของเครื่องขยายแบบทรานซิสเตอร์ คือสามารถจัดคราสการขยายได้กว้าง เพิ่มอัตราการขยายได้งาย และราคาถูก
 แบบใช้มอสเฟท : เป็นแบบที่เริ่มนำมาใช้ในวงจรขยายกำลังเมื่อไม่นาน ได้รับความนิยมอยู่ช่วงหนึ่ง ในปัจจุบันความนิยมในการใช้เพาเวอร์มอสเฟทลดลง ซึ่งอาจเป็นเพราะเพาเวอร์มอสเฟทที่ถูกสร้างมาใช้งานด้านการขยายเสียงมีไม่มากเบอร์ให้เลือกใช้งานน้อย ทำให้การออกแบบวงจร การเพิ่มอัตราขยาย การแก้ไขซ่อมแซมไม่กว้างและหาอะไหล่ยาก แต่มีข้อดีหลายข้อกว่าทรานซิสเตอร์ คืออัตราความผิดเพี้ยนต้ำกว่า สัญญาณรบกวนมีผลต่อการขยายน้อย มีความคงที่ในการทำงานต่ออุณหภมิสูงมาก มีความไวในการขยายสัญญาณสูง สามารถต่ออัตราขยายได้หลายภาค
 แบบใช้ IC (INTERGRATED AMPLIFIER) : เป็นภาคขยายกำลังที่เพิ่มความนิยมมากขึ้น โดยสร้างอุปกรณ์พวกทรานซิสเตอร์ มอสเฟส รวมอยู่ในตัว IC เพาเวอร์แอมป์ ข้อดีของภาคขยายกำลังแบบ IC คือ ประสิทธิภาพของวงจรขยายสูงกว่ามอสเฟท เพราะมีการต่อวงจรน้อยลงโดยรวมวงจรต่างๆสำเร็จภายในตัว IC เลย ความผิดเพี้ยนที่เกิดขึ้นก็ยิ่งลดลง สามารถเพิ่มระบบควบคุมการทำงานต่างๆได้มากขึ้น ให้การตอบสนองความถี่เสียงดี แต่มีข้อเสียคือการทำให้มีอัตราขยายสูงๆทำได้ยาก อะไหล่ในการซ่อมแซมก็อาจหายากเช่นกัน ดังนั้นการใช้ภาคขยายกำลังแบบ IC จึงใช้ได้ในกำลังปานกลาง ไม่ต้องการอัตราขยายสูงนัก และไม่นำไปใช้งานแบบต่อเนื่องนานๆ
แบบใช้ หลอดสูญญากาศ (Tube Amplifier) : เป็นภาคขยายกำลังที่มีมาก่อนแบบอื่น และต้องใช้ หม้อแปลงในการต่อคั่นระหว่างเครื่องขยายเสียงกับ ลำโพง ปัจจุบันได้มีการใช้เทคโนโลยีสมัยใหม่ที่ทันสมัยทำการผลิตหลอดสูญญากาศขึ้นมาใหม่โดยยังคงยึดคุณสมบัติของหลอดเดิมไว้ (เรียกว่า Reissue) จุดเด่นของเครื่องขยายแบบหลอดก็คือให้เสียงที่นุ่มนวล โดยเฉพาะกับเพลงที่เน้นเสียงร้องจะเด่นเป็นพิเศษ เสียงจะเพราะกว่าแบบอื่น ๆ ข้อเสียก็คือใช้กำลังไฟสูง และร้อน ดูแลรักษายาก
โคโยตี้

ในสังคมไทย คำว่า "โคโยตี้" หมายถึง บุคคลที่หาเลี้ยงชีพด้วยเต้นทำเพลงทำนองเร้าใจในแนวเย้ายวนกามารมณ์ ชื่ออาชีพนี้มาจากชื่อภาพยนตร์ตะวันตกเรื่อง "โคโยตี้ อั๊กลี่ บาร์ห้าวสาวฮ็อต" เนื้อหาเกี่ยวกับหญิงที่ทำงานในสถานบันเทิงและเต้นในบาร์
ในเมืองไทยเริ่มมีสาวโคโยตี้ครั้งแรกที่ฟอร์เต้ สถานบันเทิงแห่งหนึ่งในซอยสุขุมวิท 24 ในช่วง พ.ศ. 2545

**ปัญหาสังคม**
อาชีพโคโยตี้ในประเทศไทยยังก่อปัญหาให้แก่สังคมอีกด้วย โดยเมื่อวันที่ 29 ตุลาคม พ.ศ. 2549 คุณหญิงไขศรี ศรีอรุณ รัฐมนตรีว่าการกระทรวงวัฒนธรรม เปิดเผยว่า กระทรวงฯ ได้รับหนังสือจากสำนักราชเลขาธิการความว่า สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง มีพระราชปรารภทรงห่วงใยถึงเรื่องการจัดแสดงโคโยตี้ในวัด หลังจากทอดพระเนตรการถ่ายทอดสดงานบั้งไฟพญานาคจากจังหวัดหนองคายในช่วงวันออกพรรษา ภายหลังกระทรวงวัฒนธรรมจึงเตรียมออกมาตรการคุมเข้มไม่ให้เยาวชนอายุต่ำกว่า 20 ปี เต้นโคโยตี้ 

**ดูเพิ่ม**
 สตริปเปอร์

**อ้างอิง**
หมวดหมู่:อาชีพ
หมวดหมู่:อุตสาหกรรมทางเพศ
สปา

สปาแห่งหนึ่งที่ประเทศอินเดีย
สปา (spa) เป็นชื่อเรียกการบำบัดด้วยน้ำ ซึ่งมีหลายความหมายด้วยกัน โดยชื่อของสปานั้นมาจากชื่อเมืองสปาในประเทศเบลเยียม 

**คำว่า สปา**
ในยุคกลาง ชาวโรมันได้มีการพบบ่อน้ำพุร้อนในเมืองสปา โดยได้นำน้ำแร่จากบ่อน้ำไปใช้ล้างบาดแผลและรักษาอาการบาดเจ็บของกล้ามเนื้อ ความเจ็บปวดที่เกิดจากขาดธาตุเหล็ก (chalybeate ที่มีธาตุเหล็กเป็นส่วนประกอบ) และในปี ค.ศ. 1571 วิลเลียม สลิงส์บี (William Slingsby) ได้มีการค้นพบ chalybeate ในยอร์กไชร์ จึงได้สร้างบ่อน้ำ และเกิดมีการสร้างรีสอร์ทตามขึ้นมา ซึ่งในขณะนั้นทางอังกฤษสะกดคำว่าสปาว่า spaw 
ในยุคปัจจุบันได้มีการนิยามศัพท์ภาษาละตินมาเพื่อให้เป็นคำเต็มของคำว่าสปา อาทิ เช่น "Salus Per Aquam” หรือ "Sanitas Per Aquam" ซึ่งหมายถึงสุขภาพที่ดีด้วยน้ำ คำเหล่านี้เป็นคำที่สร้างขึ้นมาภายหลังจากการใช้งานของคำว่าสปาเอง และไม่มีการใช้ในสมัยอดีตแต่อย่างใด

**สถานบริการ**
สปายังคงใช้เป็นคำเรียกสถานบริการด้านสุขภาพ โดยเน้นการฟื้นฟูร่างกายโดยวิธีบำบัดหลากหลายวิธี เช่น การนวด การบำบัดด้วยน้ำ บริการในสปาทั่วไป ส่วนใหญ่จะเป็นการนวด ทั้งนี้ รูปแบบการนวด และวิธีการ อาจแตกต่างกันไปในแต่ละที่ ไม่ว่าจะเป็นการนวดเพื่อสุขภาพ  นวดรักษาโรค  หรือนวดเพื่อความงาม  เช่น- การนวดอโรมาเทราพี - การนวดแผนไทย- การนวดเฉพาะส่วน เช่น นวดฝ่าเท้า นวดฝ่ามือ - การนวดน้ำมัน- ฟิชสปา

**แหล่งข้อมูลอื่น**
หมวดหมู่:สุขภาพ
หมวดหมู่:ธุรกิจบริการ